# **Misjonsgudstjeneste for hele familien**

**MÅL:** Sette fokus på misjon på tvers av ulike generasjoner, og sammen kunne gi til

noen som trenger det. Promotere Toppscorer-prosjektet til FriBU.

## HVA TRENGS

* Lodd som deles ut ved inngangen (klippe ut fra mal)
* Lapper som skal limes under stoler (klipp ut fra vedlagt mal). Tavle til å henge opp lapper + teip/lim/stift til å feste lappene
* Kostyme/rekvisitter til drama
* Ting til bønnevandring (se eget dokument)
* Godteri

**Forslag til kjøreplan**

|  |  |  |
| --- | --- | --- |
| 1 | **Inngang – Før gudstjenesten** | Alle får et lodd med et tall på. Den ene halvparten skal få tallet 5, og den andre halvparten skal få tallet 10. |
| 2 | **Nedtelling – 5 min**  **Youtube-link nederst i dokumentet** | Settes på 5 min før møtestart. Vises på skjerm. Nedtellingen setter en leken stemning helt fra start. |
| 3 | **HOVEDFILM** | Her vises hovedfilmen fra Jordan. |
| 4 | **TEMASETTER 1 – Drama**  **RETT PÅ**  **Arabisk musikk (Link nederst i dokumentet)**  ***//* Musikk fader rolig ned *//*** | ***Rolle 1 = Arabisk person:*** (med typisk arabisk klesstil – for eksempel sjal på hodet og kjortel hvis man har) kommer inn gjennom benkeradene og går målrettet mot scenen og får oppmerksomheten fra alle.   * *«Slipp meg forbi. Jeg må fortelle dere noe kult! Eyy, kan jeg komme forbi her? Jeg har noe kult å fortelle!»*   Arabisk person tar plass på scenen og begynner å fortelle ivrig om Jordan. Nesten så ivrig at det er vanskelig å følge med..   * «Nå skal dere høre! Det er et syyyykt kult sted som jeg kommer fra. Det er et land som ligger langt borte fra Norge. Det er bare helt rått! Alle må få høre om det! Det er så mye kult som skjer der!!»   ***Rolle 2 = Møteleder:*** Går raskt opp på scenen midt i den ivrige pratingen til arabisk person, og prøver å roe situasjonen litt ned   * «Ey.. du.. hei. Du! Hvem er du? Hvor kom du fra egentlig? Og hva er det du prater om? Det hørtes veldig spennende ut, men jeg klarte nesten ikke å høre noen ting fordi du snakket så fort!»   Jeg hørte bare «syyyyykt kult» og «heeeelt rått»  ***Rolle 1:*** (Litt roligere) «Oisann. Hei ja. Jeg heter (Dame: *Fatima* eller Mann: *Ahmed*), og jeg kommer fra Jordan!»  ***Rolle 2:*** (Nysjerrig) «Jordan? Hva er det?»  ***Rolle 1:*** (Overrasket) «Hæææ? Har du ikke hørt om det?? Det skal jeg fortelle deg mer om etter vi har sunget en sang sammen og sett en film om en gutt som heter Jonatan!» |
| 5 | **Sang 1** | *En sang som forsamlingen kjenner godt som har litt fart i seg, for eksempel «Vår Gud er så stor, så sterk og så mektig».* |
| 6 | **Barnefilm 1 «Jonatan»** | Viser filmen av Jonatan og hans daglige rutiner i Jordan. |
| 7 | **TEMASETTER 2 – Hva er Jordan?**  **Se eget dokument med ulike fakta om Jordan – klare til utklipp, og infoark. Legg til flere faktaark etter eget ønske eller fortell fritt fra infoarket.** | Rolle 2 og rolle 1 kommer opp på scenen rett etter at sangen er ferdig.  ***Rolle 1:*** Nå skal jeg fortelle dere mer om Jordan. Det er et nydelig land der det bor mange mennesker, faktisk dobbelt så mange som i Norge!  ***Rolle 2:*** Okey. Jeg skal bare finne frem tavlen min, så kan jeg få litt oversikt om Jordan.  ***Rolle 1:*** God ide! Men jeg trenger faktisk hjelp fra dere (henvender seg til salen). Under noen av setene deres er det en lapp med et fakta om Jordan. Kan dere komme opp med den? Få alle til å lese opp sin egen lapp, og sette dem på tavlen.  Plasser gjerne Jordan på kartet (bruk vedlagt bilde eller for eksempel en globus) |
| 8 | **Eksperiment** | Alle fikk et lodd i døren. Enten 5 eller 10. De som har fått tallet 5 er heldige. De er valgt ut til å få en gave!  Det deles ut godteri til alle som har tallet 5.  Gni det litt ekstra inn at tallet 5 var heldige, og tallet 10 var uheldige.  (kjøp inn like mye godteri til alle, men de som fikk tallet 10 får godteriet sitt etterpå, når de har fått kjent tilstrekkelig på urettferdigheten) |
| 9 | **Barnefilm 2 «Arabisk jente»** | Viser filmen om jenten som bor i Jordan med sin familie. Familien har flyktet fra krig, og faren hennes mistet synet på det ene øyet i et bombeangrep. Likevel smiler hun, og det er tydelig at hun har en trygg og god hverdag. |
| 10 | **Sang 2** | En lovsang eller barnesang som tar det litt ned. Tips ligger nederst på siden. |
| 11 | **Andakt**  **8-12 min** | Håp/Urettferdighet  *I andakten kan man gjøre et poeng ut av å gi godteri også til de som ikke fikk i første runde. Snakk gjerne litt om hvordan det føltes å ikke få, og hvordan det føltes å være den som fikk.*  **Forslag til tekster og poeng i andakten:**   * Jesu kjærlighet til alle mennesker * Den gylne regel, Matteus 7:12 * Matteus 25: 40b * En måte vi viser at vi elsker Gud på, er å være god mot andre mennesker. Spør barna om de har forslag til hvordan man kan være god mot andre (dele, invitere, inkludere, støtte, omsorg i bønn, bidra med det man har) * Lukas 19,1-10 Sakkeus: Jesus ser ham og han velger å gi videre det han har fått av Jesus. * Matt 14,13-20: Jesus metter 5000. det blir mer av å dele. Det Jesus gir blir det mere av. * Jesus vil at vi skal bry oss. Han bryr seg, og han elsker ALLE mennesker. * Oppfordre familier til å bidra på sin kreative måte (bøsse på kjøkkenbordet, husarbeid der litt av lønna går til misjonsprosjektet, flaskepanten går til misjon, selge vafler til kirkekaffe, snømåking eller plenklipping hos mormor osv). * Vi kan være med og gi håp ved å fortelle om Jesus, og ved å gi glede til andre, både i Jordan og i nabolaget vårt her hjemme. |
| 12 | **1-2 sanger** | Lovsang/salme/barnesang. For eksempel «Å pris hans navn» (Jarle Waldemar), «Lær oss å gå» (sunget av Oslo soul children) |
| 13 | **Oppfordring** | Gi en gave – Bli en toppscorer.  Vil hele familien bli Toppscorer sammen? |
| 14 | **FILM: Hvordan bli en fast giver?** | Se film med forklaring. |
| 15 | **Bønnevandring og Kollekt**  **10-15 min**  ***//* Rolig musikk i bakgrunnen under bønnevandringen – spotify/band *//*** | Tips til bønnevandring (eget dokument).  Informasjon til kollekt vises på skjermen under bønnevandringen, og det oppfordres til å være med å gi en gave til Toppscorer. Pengene går direkte til arbeidet i Jordan. **(Bilde med VIPPS-nummer vises på skjermen)** |
| 16 | **Oppsummering, velsignelse, utsending.** | Spotify link til «For så høyt har Gud elsket verden», av Søndagsskolen Norge – kan spilles mens folk går ut. |
| 17 | **Kirkekaffe – Med en arabisk vri.** | Oppskrifter og eksempler til arabisk kirkekaffe ligger i eget dokument. |

## LINKER:

*Nedtelling:* https://www.youtube.com/watch?v=b6VjTwaWJEU

*Temasetter 1 / Arabisk musikk:* <https://www.youtube.com/watch?v=QqWpkSTB-ho>

*For så høyt har Gud elsket verden:* <https://open.spotify.com/track/1ivl1hlGBuKVR7p0BbhbXp?si=j5V3J4fgQ0a7QHQ1BNhGXw>